อยุธยาเตรียมพร้อม รับนักท่องเที่ยวตามรอยละครบุพเพฯ ที่วัดไชยวัฒนาราม
เมื่อวันที่ 2 เม.ย.61 เวลา 12.00 น. ผู้สื่อข่าวได้ออกสำรวจบริเวณวัดไชยวัฒนาราม ซึ่งในเช้าวันนี้ที่จังหวัดพระนครศรีอยุธยา สภาพอากาศท้องฟ้ามีเมฆมากและลมพัดกระโชกแรงมีโอกาสเกิดฝนตกในหลายพื้นที่ หลังจากที่เมื่อวานนี้ฝนได้เทกระหน่ำลงมาอย่างหนัก ทำให้เกิดน้ำท่วมขังในบริเวณโบราณสถานและทางเจ้าหน้าที่กรมศิลปากรได้ ทำการระบายน้ำออกหมดเรียบร้อยแล้วและพร้อมเปิดรับนักท่องเที่ยว ที่จะมาตามรอย ละคร บุพเพสันนิวาส จนมีคำติดปาก เรียกนักท่องเที่ยว ว่า ออเจ้า และเช้านี้ที่บริเวณวัดไชยวัฒนาราม อากาศกำลังดีและพบว่ามีนักท่องเที่ยวค่อนข้างหนาตา มาเที่ยวชมโบราณสถานกันอย่างคึกคักเพราะว่าวันนี้เป็นวันหยุดอีก 1 วัน เนื่องในโอกาสวันคล้ายวันพระราชสมภพของ สมเด็จพระเทพรัตนราชสุดา สยามบรมราชกุมารี และในโอกาสที่ วันที่ 2 เมษายน 2561 นี้ ,ตรงกับ วันอนุรักษ์มรดกไทย ทางกรมศิลปากรและอุทยานประวัติศาสตร์พระนครศรีอยุธยา เปิดให้เข้าชมโบราณสถานฟรีทุกแห่ง และมีประกาศเพิ่มเติมสำหรับผู้ที่แต่งกายด้วยชุดไทยก็สามารถเข้าชมฟรี ในระหว่างวันที่ 3-8 เมษายน 2561 นี้ด้วย ,ด้านการจราจร บนท้องถนนมีจำนวนรถของนักท่องเที่ยวค่อนข้างหนาแน่น แต่ทางเจ้าหน้าที่ตำรวจได้อำนวยความสะดวกให้เข้าจอดในบริเวณวัดที่อยู่โดยรอบบริเวณโบราณสถาน และทางอุทยานประวัติศาสตร์จัดรถรางล้อยางคอยวิ่งรับ-ส่ง นักท่องเที่ยวตลอดทั้งวันด้วย แต่ถ้านักท่องเที่ยวอยากได้รับความสะดวกอีกทางหนึ่งคือ เรียกรถตุ๊กๆนำเที่ยวของอยุธยาได้ เพราะว่าสามารถนำนักท่องเที่ยวไปในหลายๆสถานที่ทั่วเกาะเมืองอยุธยา และยังเป็นการส่งเสริมรายได้แก่พี่น้องชาวตุ๊กตุ๊กอีกด้วย,อนึ่งเมื่อวันที่ 23 มีนาคม 2561 ที่ผ่านมา นายวีระ โรจน์พจนรัตน์ รัฐมนตรีว่าการกระทรวงวัฒนธรรม ได้เดินทางมาบันทึกเทปรายการเดินหน้าประเทศไทย ณ โบราณสถานวัดไชยวัฒนาราม จังหวัดพระนครศรีอยุธยาโดยมีนางสาวสุกัญญา เบาเนิด ผู้อำนวยการอุทยานประวัติศาสตร์พระนครศรีอยุธยา หัวหน้าส่วนราชการ และเจ้าหน้าที่ที่เกี่ยวข้องให้การต้อนรับ ซึ่งจะออกอากาศทางโทรทัศน์ในวันที่ 4 เมษายน 2561 นี้.
ที่บริเวณวัดไชยวัฒนาราม อากาศกำลังดีและพบว่ามีนักท่องเที่ยวค่อนข้างหนาตา โดยผู้ที่แต่งกายด้วยชุดไทยสามารถเข้าชมโบราณสถานทุกแห่งฟรี ในระหว่างวันที่ 3-8 เมษายน 2561
พระนครศรีอยุธยา,วัดไชยวัฒนาราม,ตามรอยละครบุพเพสันนิวาส,ออเจ้า,วันอนุรักษ์มรดกไทย,ข่าวทั่วไป